**ՀԻՄՆԱՎՈՐՈՒՄ**

«**ՋԵՐՄՈՒԿ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 24-Ի N 81-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**» **ՋԵՐՄՈՒԿ ՀԱՄԱՅՆՔԻ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1․ Իրավական ակտի անհրաժեշտությունը**

«Ջերմուկ համայնքի ավագանու 2020 թվականի դեկտեմբերի 24-ի N 81-Ն որոշման մեջ փոփոխություններ կատարելու մասին» համայնքի ավագանու որոշման նախագծի ընդունման անհրաժեշտությունը պայմանավորված է «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ի կետի 5-րդ ենթակետի,  «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 33-րդ հոդվածի 4-րդ կետի պահանջների կատարումով։

**2․ Ընթացիկ իրավիճակը և խնդիրները․**

ա/ Ջերմուկ համայնքի և Միասնական սոցիալական ծառայության կողմից համատեղ իրականացվող ծրագրի արդյունքում անհրաժեշտություն է առաջացել բյուջեի վարչական մասի «47-01-00-Վարձատրվող հասարակական աշխատանքներ» գործառնական դասակարգմամբ եկամտային հաշվում նախապես պլանավորված «0» դրամ գումարը ավելացնել՝ եկամտային մասը ավելացնելով 2000.0 հազար (երկու միլիոն) ՀՀ դրամով:

բ) Ջերմուկ համայնքի բյուջեի ֆոնդային մասի «38-01-00-պետական բյուջեից կապիտալ ծախսերի իրականացման համար հատկացվող սուբվենցիա» գործառնական դասակարգմամբ համապատասխան ծրագրի իրականացման համար եկամտային հաշվով «0.0» գումարով պայմանավորված՝ եկամտային մասը ավելացնել «89592.911» հազար (ութսունինը միլիոն հինգ հարյուր իննսուներկու հազար ինը հարյուր տասնմեկ ) ՀՀ դրամով:

գ) Ջերմուկ համայնքի  2021 թվականի բյուջեի վարչական մասի ծախսային բաժնում «10-4-1-55-գործազրկություն» գործառնական դասակարգմամբ ծախսերի կատարման նախահաշվում «4111- աշխատավարձ և նրան հավասարեցված վճարումներ», «4264-տրանսպորտային նյութեր», «4269-հատուկ նպատակային նյութեր» տնտեսագիտական հոդվածները համապատասխանաբար անհրաժեշտ է  ավելացնել 1680.0 հազար /մեկ միլիոն վեց հարյուր ութսուն հազար/ՀՀ դրամով, 73.5 հազար /յոթանասուներեք հազար հինգ հարյուր/ ՀՀ դրամով, 246.5 հազար /երկու հարյուր քառասունվեց հազար հինգ հարյուր/ ՀՀ դրամ:

դ) Ջերմուկ համայնքի  2021 թվականի բյուջեի ֆոնդային մասի ծախսային բաժնում «9-1-1-51-  կրթություն» գործառնական դասակարգմամբ ծախսերի կատարման նախահաշվում «5113-շենքերի և շինությունների կապիտալ վերանորոգում», «5112-շենքերի և շինությունների կառուցում», «5134-նախագծահետազոտական ծախսեր» տնտեսագիտական հոդվածները համապատասխանաբար անհրաժեշտ է  ավելացնել 6949.855 հազար վեց միլիոն ինը հարյուր քառասունինը հազար ութ հարյուր հիսունհինգ/ ՀՀ դրամով, 18590.0 հազար /տասնութ միլիոն հինգ հարյուր իննսուն հազար/ ՀՀ դրամով, 1017.806 հազար /մեկ միլիոն տասնյոթ հազար ութ հարյուր վեց/ ՀՀ դրամով՝ Ջերմուկ համայնքի «Գնդեվազի մանկապարտեզ» ՀՈԱԿ-ի մասնաշենքի մասնակի վերանորոգման և Մանկական Զարգացման կենտրոնի և դրան հարակից հրապարակի կառուցման աշխատանքների ֆինանսավորման համար:

ե) Ջերմուկ համայնքի  2021 թվականի բյուջեի ֆոնդային մասի ծախսային բաժնում «4-3-5-51-էլեկտրաէներգիա» գործառնական դասակարգմամբ ծախսերի կատարման նախահաշվում «5112-շենքերի և շինությունների կառուցում», «5134-նախագծահետազոտական ծախսեր» տնտեսագիտական հոդվածները համապատասխանաբար անհրաժեշտ է  ավելացնել 53340.3 հազար /հիսուներեք միլիոն երեք հարյուր քառասուն հազար երեք հարյուր/ ՀՀ դրամով, 2094.95 հազար /երկու միլիոն իննսունչորս հազար ինը հարյուր հիսուն/ ՀՀ դրամով՝ Ջերմուկ համայնքում 300 ԿՎՏ հզորությամբ արևային ֆոտովոլտային կայանների կառուցման աշխատանքների ֆինանսավորման համար:

զ) Ջերմուկ համայնքի 2021 թվականի բյուջեի ֆոնդային մասի ծախսային բաժնում «4-2-1-55-պետական աջակցություն Հայաստանի Հանրապետության գյուղատնտեսական ծրագրերի» գործառնական դասակարգմամբ ծախսերի կատարման նախահաշվում «5129-այլ մեքենաներ և սարքավորումներ» տնտեսագիտական հոդվածը համապատասխանաբար անհրաժեշտ է  ավելացնել 7600.0 հազար (յոթ միլիոն վեց հարյուր հազար) ՀՀ դրամով՝ Ջերմուկ համայնքում հակակարկտային կայանների ձեռք բերման համար:

է) Համայնքային ենթակայության «Ջերմուկ համայնքի ճոպանուղի» հիմնարկում անհրաժեշտ է իտալական LEITNER կազմակերպությունից (որը հանդիսանում է պաշտոնական ներկայացուցիչը Ջերմուկի ճոպանուղու դետալների և պահեստամասերի մատակարարման պահով) ձեռք բերել գլխավոր ճոպանի անխափան աշխատանքի համար դետալներ 2194.6 EUR արժեքով, որի համար անհրաժեշտ է «Ջերմուկ համայնքի ճոպանուղի» համայնքային հիմնարկին հատկացնել 2194.6 EUR արժեքին համապատասխան ՀՀ դրամ՝ գնումը կատարելու նպատակով:

**3․ Իրավական ակտի կիրառման դեպքում ակնկալվող արդյունքը․**

«Ջերմուկ համայնքի ավագանու 2020 թվականի դեկտեմբերի 24-ի N 81-Ն որոշման մեջ փոփոխություններ կատարելու մասին» համայնքի ավագանու որոշման նախագիծը ընդունելու արդյունքում ակնկալվում է լուծել համայնքի սոցւալ–տնտեսական զարգացմանն ուղղված խնդիրները, իրականացնել սուբվենցիոն ծրագրերով նախատեսված միջոցառումները։

**4. Իրավական ակտի նորմատիվ բնույթի հիմնավորվածությունը**

«Ջերմուկ համայնքի ավագանու 2020 թվականի դեկտեմբերի 24-ի N 81-Ն որոշման մեջ փոփոխություններ կատարելու մասին» համայնքի ավագանու որոշման նախագիծը կրում է նորմատիվ բնույթ, քանի որ պարունակում է վարքագծի պարտադիր կանոններ համայնքի վարչական տարածքում անորոշ թվով անձանց համար և ուղղված է տեղական ինքնակառավարման ոլորտում ծագող իրավահարաբերությունների կարգավորմանը։

**ՏԵՂԵԿԱՆՔ**

**«ՋԵՐՄՈՒԿ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 24-Ի N 81-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՋԵՐՄՈՒԿ ՀԱՄԱՅՆՔԻ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Ջերմուկ համայնքի ավագանու 2020 թվականի դեկտեմբերի 24-ի N 81-Ն որոշման մեջ փոփոխություններ կատարելու մասին» համայնքի ավագանու որոշման նախագծի ըն­դունման կապակցությամբ այլ իրավական ակտեր ընդունելու անհրաժեշտություն չկա:

**ՏԵՂԵԿԱՆՔ**

**«ՋԵՐՄՈՒԿ ՀԱՄԱՅՆՔԻ ԱՎԱԳԱՆՈՒ 2020 ԹՎԱԿԱՆԻ ԴԵԿՏԵՄԲԵՐԻ 24-Ի N 81-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՋԵՐՄՈՒԿ ՀԱՄԱՅՆՔԻ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՋԵՐՄՈՒԿ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Ջերմուկ համայնքի ավագանու 2020 թվականի դեկտեմբերի 24-ի N 81-Ն որոշման մեջ փոփոխություններ կատարելու մասին» համայնքի ավագանու որոշման նախագծի ըն­դունման կապակցությամբ Ջերմուկ համայնքի բյուջեում եկամուտների և ծախսերի ավելացում կամ նվազեցում չի նախատեսվում։